gu en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu la gu gu gu gu en la gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
ચૅમ્પિયન્સ ટ્રોફી ૨૦૧૭ના શેડ્યુલ પર એક નજર
ટૉપની 8 ટીમો વચ્ચે આજથી આઠમો ચૅમ્પિયન્સ ટ્રોફી જંગ
ઇંગ્લૅન્ડમાં આજથી ક્રિકેટનો મિની વર્લ્ડ કપ શરૂ થઈ રહ્યો છે. ૨૦૧૩ની ચૅમ્પિયન ટીમ ઇન્ડિયા સતત બીજી વાર કમાલ કરી એનો તાજ જાળવી રાખવા મક્કમ છે તો ઇંગ્લૅન્ડને ઘરઆંગણે ફૉર્મ જાળવીને પહેલી વાર આ ટ્રોફી જીતવાની તક છે. ઑસ્ટ્રેલિયાએ ત્રીજી વાર આ ટ્રોફી ઘરે લઈ જવી છે તો નંબર વન ટીમ સાઉથ આફ્રિકા ચોકર્સના લેબલને દૂર કરવા તત્પર છે. ભૂતપૂર્વ વર્લ્ડ ચૅમ્પિયન પાકિસ્તાનને આ ટુર્નામેન્ટમાં ક્યારેય ફાઇનલમાં ન પહોંચવાની નામોશી દૂર કરવી છે તો અન્ડરડૉગ ન્યુ ઝીલૅન્ડ અને શ્રીલંકાએ પરચો બતાવવો છે. અત્યારે રૅન્કિંગમાં સૌથી શ્રેષ્ઠ છઠ્ઠા કમાંક સાથે ઊભરી રહેલું બંગલા દેશ ચમત્કાર કરવા થનગની રહ્યું છે
ગ્રુપ A : ઑસ્ટ્રેલિયા, ઇંગ્લૅન્ડ, ન્યુ ઝીલૅન્ડ, બંગલા દેશ
ગ્રુપ B : ભારત, પાકિસ્તાન, સાઉથ આફ્રિકા, શ્રીલંકા
શ્રીલંકા v/s સાઉથ આફ્રિકા
ઑસ્ટ્રેલિયા v/s બંગલા દેશ
ઇંગ્લૅન્ડ v/s ન્યુ ઝીલૅન્ડ
પાકિસ્તાન v/s સાઉથ આફ્રિકા
ન્યુ ઝીલૅન્ડ v/s બંગલા દેશ
ભારત v/s સાઉથ આફ્રિકા
નોંધ : (૧) ટુર્નામેન્ટની બધી મૅચો સ્ટાર સ્પોર્ટ્સ૧, સ્ટાર સ્પોર્ટ્સ HD1, સ્ટાર સ્પોર્ટ્સ હિન્દી૧, સ્ટાર સ્પોર્ટ્સ HD1 પર લાઇવ જોવા મળશે. (૨) ૧૮ દિવસની ટુર્નામેન્ટમાં ત્રણ રેસ્ટ ડે છે : ૧૨, ૧૬ અને ૧૭ જૂન. (૩) ફાઇનલ માટે રિઝર્વ ડે રાખવામાં આવ્યો છે. કોઈ કારણોસર ૧૮ જૂને ફાઇનલ નહીં રમાય તો બીજા દિવસે રમાશે.
ચૅમ્પિયન્સ ટ્રોફીના રેકૉડ્ર્સ પર એક નજર
ચૅમ્પિયન્સ ટ્રોફીમાં રનની દૃષ્ટિએ સૌથી મોટી જીતનો રેકૉર્ડ ૨૧૦ રનનો ન્યુ ઝીલૅન્ડના નામે છે, જે એણે ૨૦૦૪ની ૧૯ સમ્ટેમ્બરે USA ટીમ સામે નોંધાવ્યો હતો. બીજે નંબરે ૨૦૬ રનનો રેકૉર્ડ શ્રીલંકાને નામે છે જે એણે ૨૦૦૨ની ૧૬ સપ્ટેમ્બરે નેધરલૅન્ડ્સ સામે નોંધાવ્યો હતો. વિકેટની દૃષ્ટિએ સૌથી મોટી જીત વેસ્ટ ઇન્ડીઝે બંગલા દેશ સામે ૨૦૦૬ની ૧૧ ઑક્ટોબરે મેળવેલી ૧૦ વિકેટની જીતનો છે.
ટુર્નામેન્ટમાં સૌથી વધુ જીતનો રેકૉર્ડ ભારતના નામે છે. ભારતે ૨૪ મૅચમાં સૌથી વધુ ૧૫ જીત મેળવી છે. બીજા નંબરે ૧૩ જીત સાથે શ્રીલંકા અને વેસ્ટ ઇન્ડીઝ છે.
સૌથી વધુ સળંગ જીત
સૌથી વધુ સળંગ જીતનો રેકૉર્ડ વેસ્ટ ઇન્ડીઝના નામે છે. કૅરિબિયન ટીમે ૨૦૦૨ની ૧૭ સમ્પ્ટેમ્બરથી ૨૦૦૬ની ૧૧ ઑક્ટોબર દરમ્યાન સળંગ સાત જીત મેળવી હતી. બીજા નંબરે સળંગ ૬ જીત સાથે ભારત છે. ભારતે ૨૦૦૯ની ૩૦ સમ્ટેમ્બરથી ૨૦૧૩ની ૨૩ જૂન દરમ્યાન આ જીત મેળવી છે.
સૌથી વધુ સળંગ હાર
ટુર્નામેન્ટમાં સૌથી વધુ સળંગ હારનો નામોશીનો રેકૉર્ડ ઝિમ્બાબ્વેના નામે છે. ઝિમ્બાબ્વેએ ૧૯૯૯૮ની ૨૪ ઑક્ટોબરથી ૨૦૦૬ની ૧૩ ઑક્ટોબર દરમ્યાન સતત ૯ પરાજયની હારમાળા જોઈ હતી. બીજે નંબરે ૭ હાર સાથે બંગલા દેશ છે.
સૌથી મોટો વ્યક્તિગત સ્કોર
ન્યુ ઝીલૅન્ડના નૅથન ઍસ્ટલે ૨૦૦૪ની ૧૦ સમ્ટેમ્બરે USA ટીમ સામે રમેલી અણનમ ૧૪૫ રનની ઇનિંગ્સ આ ટુર્નામેન્ટનો સૌથી મોટો વ્યક્તિગત સ્કોર છે. ઝિમ્બાબ્વેનો ઍન્ડી ફ્લાવર પણ ભારત સાથે ૧૪૫ રનની ઇનિંગ્સ રમ્યો હતો.
૨૦૦૯ની બીજી ઑક્ટોબરે ઇંગ્લૅન્ડ સામે ઑસ્ટ્રેલિયન જોડી શેન વૉટ્સન અને રિકી પૉન્ટિંગે બીજી વિકેટ માટે નોંધાવેલી અણનમ ૨૫૨ રનની પાર્ટનરશિપ ટુર્નામેન્ટની કોઈ પણ વિકેટ માટેની બેસ્ટ પાર્ટનરશિપ છે. બીજે નંબરે ૨૦૦૯ની ૨૬ સમ્ટેમ્બરે ભારત સામે ચોથી વિકેટ માટે પાકિસ્તાની જોડી શોએબ મલિક અને મોહમ્મદ યુસુફે નોંધાવેલી ૨૦૬ રનની પાર્ટનરશિપ છે.
૨૦૦૬ની ૧૪ ઑક્ટોબરે વેસ્ટ ઇન્ડીઝ સામે શ્રીલંકાના પેસબોલર ફરવીઝ માહરૂફે ૧૪ રનમાં ૬ વિકેટ સાથે હાહાકાર મચાવ્યો હતો એ ટુર્નામેન્ટનો બેસ્ટ બોલિંગ પફોર્ર્મન્સ છે. બીજે નંબરે ૨૦૦૪ની ૧૪ સમ્ટેમ્બરે કેન્યા સામે પાકિસ્તાનના શાહિદ આફ્રિકીનો ૧૧ રનમાં પાંચ વિકેટનો પફોર્ર્મન્સ છે.
ટુર્નામેન્ટમાં અત્યાર સુધી એકમાત્ર હૅટ-ટ્રિક નોંધાઈ છે. ૨૦૦૬ની ૧૮ ઑક્ટોબરે ઑસ્ટ્રેલિયા સામે વેસ્ટ ઇન્ડીઝના જેરોમ ટેલરે આ કમાલ કરી હતી.
ટુર્નામેન્ટમાં સૌથી વધુ ૭૯૧ રન સાથે કૅરિબિયન જાયન્ટ ક્રિસ ગેઇલ ટૉપ પર છે. ગેઇલે ૧૭ ઇનિંગ્સમાં બે વાર નૉટઆઉટ રહીને હાઇએસ્ટ અણનમ ૧૩૩ અને ૫૨.૭૩ની ઍવરેજ સાથે આ રન બનાવ્યા છે. ગેઇલે ટુર્નામેન્ટમાં કુલ ૧૫ સિક્સર અને ૧૦૧ ફોર ફટકારી છે. બીજે નંબરે ૭૪૨ રન સાથે શ્રીલંકાનો માહેલા જયવર્દને છે. જયવર્દનેએ બાવીસ ઇનિંગ્સમાં અણનમ ૮૪ રન હાઇએસ્ટ સ્કોર અને ૪૧.૨૨ની ઍવરેજથી આ રન બનાવ્યા છે અને ૬ સિક્સ અને ૭૯ ફોર ફટકારી છે.
સૌથી વધુ ૩ સેન્ચુરીનો રેકૉર્ડ સંયુક્ત રીતે સૌરવ ગાંગુલી, ક્રિસ ગેઇલ અને હર્શલ ગિબ્સના નામે છે.
ટુર્નામેન્ટમાં સૌથી વધુ સિક્સર ભારતના ભૂતપૂર્વ કૅપ્ટન સૌરવ ગાંગુલીએ ફટકારી છે. ગાંગુલીએ ૧૩ ઇનિંગ્સમાં કુલ ૧૭ સિક્સર ફટકારી છે અને બીજા નંબરે ક્રિસ ગેઇલ છે જેણે ૧૭ ઇનિંગ્સમાં ૧૫ સિક્સર ફટકારી છે.
એક ઇનિંગ્સમાં સૌથી વધુ સિક્સર
ટુર્નામેન્ટમાં એક ઇનિંગ્સમાં સૌથી વધુ ૭ સિક્સર ન્યુ ઝીલૅન્ડના ક્રેગ મૅક્મિલન અને ઑસ્ટ્રેલિયાના શેન વૉટ્સને ફટકારી છે. મૅક્મિલને USA ટીમ સામે ૨૭ બૉલમાં અણનમ ૬૪ રનની ઇનિંગ્સ દરમ્યાન અને વૉટ્સને ઇંગ્લૅન્ડ સામે ૧૩૨ બૉલમાં અણનમ ૧૩૬ રનની ઇનિંગ્સ દરમ્યાન આ કમાલ કરી હતી.
ન્યુ ઝીલૅન્ડે ૨૦૦૪ની ૧૦ સપ્ટેમ્બરે USA ટીમ સામે બનાવેલા ૪ વિકેટે ૩૪૭ રન ટુર્નામેન્ટમાં હાઇએસ્ટ ટીમ-સ્કોર છે. બીજો નંબર ભારતનો છે. ભારતે ૨૦૧૩માં ૬ જૂને સાઉથ આફ્રિકા સામે ૭ વિકેટે ૩૩૧ રન બનાવ્યા હતા.
ટુર્નામેન્ટમાં લોએસ્ટ ટીમ-સ્કોર USAની ટીમના નામે છે. ૨૦૦૪ની ૧૩ સપ્ટેમ્બરે ઑસ્ટ્રેલિયા સામે તેઓ ૨૪ ઓવરમાં માત્ર ૬૫ રનમાં ઑલઆઉટ થઈ ગયા હતા. બીજા નંબરે બંગલા દેશ ૨૦૦૨ની ૨૩ સપ્ટેમ્બરે ન્યુ ઝીલૅન્ડ સામે ૧૯.૩ ઓવરમાં ૬૫ રનમાં ઑલઆઉટ થઈ ગયું હતું એ છે.
૨૦૧૩ની ૬ જૂને ભારતે ૭ વિકેટે ૩૩૧ રન બનાવ્યા હતા અને જવાબમાં સાઉથ આફ્રિકા ૩૦૫ રન બનાવીને ઑલઆઉટ થઈ ગયું હતું. આ મૅચમાં કુલ ૬૩૬ બન્યા હતા જે ટુર્નામેન્ટમાં એક મૅચમાં બનેલા સૌથી વધુ રન છે. બીજા નંબરે ૬૨૪ રનનું ટોટલ ૨૦૦૯ની ૨૭ સપ્ટેમ્બરે ઇંગ્લૅન્ડ (૮ વિકેટે ૩૨૩) અને સાઉથ આફ્રિકા (૯ વિકેટે ૩૦૧) વચ્ચેની મૅચ દરમ્યાન જોવા મળ્યું હતું.
ટુર્નામેન્ટમાં ન્યુ ઝીલૅન્ડના પેસબોલર કાઇલ મિલ્સની ૨૮ વિકેટ હાઇએસ્ટ છે. બીજા નંબરે ૨૪ વિકેટ સાથે શ્રીલંકાનો સ્પિનર મુથૈયા મુરલીધરન છે.
શ્રીલંકાનો વિકેટકીપર કુમાર સંગકારા કુલ ૩૩ શિકાર (૨૮ કૅચ અને પાંચ સ્ટમ્પિંગ) સાથે ટૉપમાં છે, જ્યારે ઑસ્ટ્રેલિયાનો ઍડમ ગિલક્રિસ્ટ ૨૫ શિકાર (૨૩ કૅચ અને બે સ્ટમ્પિંગ) સાથે બીજા નંબરે છે.
ટુર્નામેન્ટમાં વિકેટકીપર સિવાયના ફીલ્ડરે સૌથી વધુ કૅચ પકડવાનો રેકૉર્ડ શ્રીલંકાના માહેલા જયવર્દનેના નામે છે. જયવર્દનેએ બાવીસ મૅચમાં સૌથી વધુ ૧૫ કૅચ પકડ્યા છે. બીજા નંબરે ૧૨ કૅચ સાથે ભારતનો સૌરવ ગાંગુલી અને વેસ્ટ ઇન્ડીઝનો ડ્વેઇન બ્રાવો છે.
ટુર્નામેન્ટમાં સૌથી વધુ મૅચ રમનાર ખેલાડી તરીકેનો રેકૉર્ડ શ્રીલંકન સ્ટાર જોડી માહેલા જયવર્દને અને કુમાર સંગકારા સંયુક્ત રીતે ધરાવે છે. બન્નેએ કુલ બાવીસ મૅચ રમી છે. બીજા નંબરે પણ તેના જ દેશનો સનથ જયસૂર્યા ૨૦ મૅચ સાથે છે.
સૌથી વધુ મૅચમાં કૅપ્ટન્સી
ટુર્નામેન્ટમાં સૌથી વધુ મૅચમાં કૅપ્ટન્સી તરીકેનો રેકૉર્ડ ઑસ્ટ્રેલિયન કૅપ્ટન રિકી પૉન્ટિંગના નામે છે. પૉન્ટિંગે ૧૬ મૅચમાં ટીમની કમાન સંભાળી છે જેમાં તેણે સૌથી વધુ ૧૨ મૅચમાં જીત મેળવી છે અને ૩ મૅચમાં હાર તથા એક મૅચનું પરિણામ નહોતું આવ્યું. બીજા નંબરે વેસ્ટ ઇન્ડીઝનો બ્રાયન લારા છે. તેણે ૧૧ મૅચમાં કૅપ્ટન્સી કરી છે જેમાં ૧૧ જીત નોંધાવી હતી અને ચાર હાર જોવી પડી હતી.
ચૅમ્પિયન્સ ટ્રોફીમાં અત્યાર સુધીના ચૅમ્પિયન અને રનર-અપ
ભારત અને શ્રીલંકા સંયુક્ત વિજેતા
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.